Teodora Gentxovska

Teodora Dimitrova Gentxovska (; Pavlikeni, 1971ko maiatzaren 23a) bulgariar historialari eta politikaria da, Badago Halako Herri Bat alderdiko kidea. Bulgariako Atzerri ministroa izan zen 2021etik 2022ra eta Defentsa ministroordea 2022tik 2023ra.

 Bizitza 
1971ko maiatzaren 23an jaio zen Pavlikeni herrian. Sofiako Unibertsitatean graduatu zen, historian espezializatuz, eta ondoren Georgi S. Rakovski Akademia Militarreanikasi zuen. Hainbat ikastaro eta praktika egin zituen Europan eta Ameriketako Estatu Batuetan politika, plangintza, nazioarteko harreman eta diplomazia militarraren arloetan.

Bere ibilbide profesionala segurtasun eta defentsa gaietako aditu gisa hasi zuen Bulgariako Defentsa Egoitza Nagusian, Defentsa Ministerioko Ipar Atlantikoko Itunaren Erakunde eta Europar Batasunaren Departamentuko buru kargura iritsi arte. Defentsa aholkulari gisa aritu zen Europar Batasuneko Bulgariaren Ordezkaritza Iraunkorrean eta Ipar Atlantikoko Itunaren Erakundeko Bulgariaren Ordezkaritza Iraunkorrean. Erakundeko kide diren estatuen goi-bileretan parte hartu zuen Bulgariako ordezkari gisa, Istanbulen, Galesen, Varsovian eta Bruselan. Rumen Radev presidentearen administrazioko aditu nagusia izan zen.

2021eko uztailean, Defentsa Ministerioak Defentsa ministro izateko proposatu zuen. 2021eko abenduaren 13an, Kiril Petkoven gobernuko Atzerri ministro bihurtu zen. 2022ko ekainaren 13an dimisioa eman zuen Atzerri ministro kargutik, Badago Halako Herri Bat alderdiak bere ministroak gobernutik erretiratzeko erabakiaren ondoren. Galab Doneven behin-behineko kabinetea izendatu zutenean, Gentxovskak Defentsa ministroorde kargua jaso zuen.

 Erreferentziak 

 Kanpo estekak 

Kategoria:Bulgariako ministroak
Kategoria:Emakume ministroak
Kategoria:Atzerri ministroak
Kategoria:XXI. mendeko politikariak
Kategoria:Bulgariako historialariak
Kategoria:Emakume historialariak